GULLSMILET: Mohamed Elyounoussi viste seg frem med scoringer mot Benfica og Manchester City i Champions League forrige sesong. Det har ledet ham til Premier League og Southampton. Foto: RAFAEL MARCHANTE / Reuters

Kilder til VG: Elyounoussi har signert for Southampton – sjekk den spinnville kontrakten

SOUTHAMPTON/OSLO (VG) Mohamed «Moi» Elyounoussi (24) har signert papirene som gjør ham økonomisk sikret for livet. Nå er han Southampton-spiller.

Oppdatert 28. juni 2018

Artikkelen er over to år gammel

Den norske landslagsprofilen bestod torsdag den medisinske testen. På kvelden signerte han, etter det VG får opplyst, en femårskontrakt med Southampton. Fredag blir han offisielt presentert som ny spiller for Premier League-klubben.

VG har fått opplysninger om de lukrative detaljene i den ferske avtalen til den tidligere Molde- og Sarpsborg-spilleren.

Elyounoussi skal signere en kontrakt med Southampton som strekker seg frem til sommeren 2023. Femårskontrakten inneholder en årslønn i nærheten av svimlende 2,9 millioner pund.

30 mill. i året

les også Lundekvams råd til «Moi»: – Vær ydmyk

Det tilsvarer rundt 30 millioner kroner i året. Totalt sett er kontrakten, over fem år, verdt 150 millioner kroner. Mohamed Elyounoussi trenger med andre ord ikke å bekymre seg for penger lenger.

– Verdien min er nok bra nå, gliste «Moi» til VG i mars etter å ha levert mål og assist mot Manchester City i Champions League, og han hadde vel et godt poeng.

NYTT HJEM: Her er hjemmebanen til Southampton, St. Mary's Stadium. Det kan bli Mohamed Elyounoussis nye «lekegrind». Foto: Odin Jæger, VG

les også Millionene regner over Molde ved «Moi»-salg

Avventende fans

VG er til stede i Southampton der nordmannen gjennomførte den medisinske testen på lagets treningsanlegg, Staplewood, torsdag.

Portene var stengt, informasjonen liten – og enn så lenge er det ikke mange fans som har rukket å ta inn over seg signeringen.

Av de vi snakket med rundt stadion (St. Marys), og i klubbens supporterbutikk i sentrum, var det få som i det hele tatt hadde hørt om 23-åringen.

– Jeg har hørt ryktene, men vet ingenting om spilleren, sa en Southampton-tilhenger VG var i kontakt med.

les også Målet som kan forandre Elyounoussis fremtid: – Jeg er veldig fornøyd

Bonuser

Overgangssummen Southampton betaler for «Moi» er også av historiske dimensjoner. Ifølge VGs opplysninger punger Premier League-klubben ut med 20 millioner euro for å kjøpe Elyounoussi fra Basel. Det tilsvarer rundt 190 millioner kroner, som gjør 24-åringen til tidenes dyreste norske fotballspiller.

Faktisk kan overgangssummen bli enda større, avhengig av bonuser med en samlet verdi på tre millioner euro (drøye 28 millioner kroner). Totalrammen i overgangen kan dermed bli så høy som i underkant av 220 millioner kroner.

Bonusene utløses når «Moi» når et bestemt antall spilte kamper for Southampton.

For øvrig har Basel sikret seg en videresalgsklausul på ti prosent.

Slik VG tidligere har omtalt, er «Moi»-overgangen også lukrativ for noen norske klubber: Molde tjener trolig rundt 30 millioner kroner på videresalget, mens Sarpsborg 08 kan vente seg rundt fire millioner kroner i solidaritetsmidler.

Publisert: 28.06.18 kl. 21:48 Oppdatert: 28.06.18 kl. 21:59

Premier League S V U T M P 1 Leicester City 2 2 0 0 7 – 2 5 6 2 Everton 2 2 0 0 6 – 2 4 6 3 Arsenal 2 2 0 0 5 – 1 4 6 4 Liverpool 2 2 0 0 6 – 3 3 6 5 Crystal Palace 2 2 0 0 4 – 1 3 6 VIS MER Champions League

Champions League Europaliga

Europaliga Nedrykk